**Kőröshegy Község Önkormányzata**

8617 Kőröshegy, Petőfi S. u. 71.

Tel.: 06-84-340-011, mobil:06-30-8617-204, fax: 06-84-540-044

email: onkormanyzat@koroshegy.hu , web: [www.koroshegy.hu](http://www.koroshegy.hu/)

Hivatali kapu: SKCDZ; KRID: 604077387

**PÁLYÁZATI FELHÍVÁS**

Kőröshegy Község Önkormányzata a civil szervezeteknek nyújtható önkormányzati támogatásokról szóló 18/2014. (XII.14.) önkormányzati rendelete alapján pályázatot hirdet a helyi civil szervezetek részére működési célú támogatás elnyerésére.

A civil szervezetek az alábbi feltételek fennállása esetén pályázhatnak:

a) bejegyzett székhelyük Kőröshegy község közigazgatási területén van,

b) tevékenységüket kizárólag, vagy elsősorban Kőröshegy község lakosainak érdekében végzik,

c) a civil szervezetet a bíróság a tárgyévet megelőzően legalább egy évvel nyilvántartásba vette és a létesítő okiratának megfelelő tevékenységet ténylegesen végzi,

d) a szervezet közvetlen politikai tevékenységet nem folytat, szervezete és működése pártoktól független,

e) köztartozása, valamint az Önkormányzat felé fennálló tartozása nincs, és erről a pályázat beadásakor nyilatkozik.

A pályázatok benyújtása:

A pályázatot zárt borítékban, egy példányban, Kőröshegy Község Képviselő-testületéhez címezve kell benyújtani **2023. március 20-ig** személyesen a Kőröshegyi Közös Önkormányzati Hivatalban, vagy postai úton (8617 Kőröshegy, Petőfi S. u. 71.). Benyújtási határidőn a postára adás idejét kell érteni.

A pályázati adatlap átvehető a Kőröshegyi Közös Önkormányzati Hivatalban, vagy letölthető az önkormányzat honlapjáról.

a) a szervezet létesítő okiratának másolata\*,

b) a szervezet bírósági bejegyzésének igazolása\*,

c) jogi személyiséggel nem rendelkező szervezet esetén a képviselő nyilatkozata,

d) a szervezet utolsó lezárt évi számviteli beszámolójának másolata,

e) köztartozás mentességről szóló NAV igazolás, vagy annak igazolása, hogy a szervezet szerepel a köztartozásmentes adózók adatbázisában

f) szakmai program és pénzügyi terv a megvalósítandó programra vonatkozóan

*\*amennyiben korábban még nem került csatolásra, vagy változott az előzőleg benyújtotthoz képest*

A pályázatok elbírálása:

A beérkezett pályázatokról a Képviselő-testület dönt a benyújtási határidő lejártát követő Képviselő-testületi ülésen. A nyertes pályázókkal az Önkormányzat támogatási szerződést köt. A támogatás kifizetésére a szerződésben meghatározott ütemezés szerint kerül sor.

A pályázat keretösszege: 1.000.000 Ft

**Kőröshegy, 2023. február 28.**

 **Marczali Tamás s.k.**

 **polgármester**